AlexejDobrolubov/national_council_slovak_2010 huggingface dataset:
2. schôdza NR SR - 6.deň - A. dopoludnia
Dátum: 2012-05-11
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

61. Ďakujem za slovo. Ja k tej slobode len toľko som chcel dodať, pán kolega to pekne ako zhodnotil ako pred chvíľou, ale ja len chcem doplniť. Sloboda bez zodpovednosti neexistuje. Nie je to možné. A v poslednom období zvlášť aj na Slovensku, ale aj vo svete koľkokrát to ako vnímame. Každý si predstavuje tú slobodu po svojom. Rovnako aj demokraciu. Môžem si robiť, čo chcem. Pán kolega, dovolím si povedať, ja takto nevnímam ako túto slobodu, lebo sloboda bez zodpovednosti nie je slobodou, hej, a zotročuje ako tých ďalších ako ľudí okolo seba. Chcem reagovať tuná na to programové vyhlásenie vlády, kde kolega Poliačik spomenul tie národnostné menšiny, a že sú tu ešte aj iné menšiny. Ja som si nikdy ešte nevypočul rozprávku "O teplom Jankovi" a nemyslel som si, že ju budeme počúvať tuná v parlamente, lebo ja poznám rozprávku o Jankovi Hraškovi, ale o "teplom Jankovi" nepoznám. (Smiech v sále.) A chcem ešte doplniť toľko, že... a studená električka a podobne tieto veci, to je hrozné úplne a dehonestujúce aj pre týchto opačne orientovaných ľudí. Ja dovolím si povedať, je to môj osobný názor. Kedysi medzinárodná zdravotná organizácia WAHO, WHO, no poplietol som to trošku, prepáčte, ale sledujem si ten čas, tak preto, tak homosexualita bola zaradená medzi duševné poruchy. Je to veľmi vážna vec. To akokeby sme nechali chorého človeka behať po uliciach a nevenovali sa im, týmto ľuďom. Týmto ľuďom treba špeciálny prístup, ale nedávať im ako takéto slobody, lebo môžeš robiť to, čo chceš, ešte aj policajná eskorta týchto ľudí bude chrániť a za peniaze našich daňových poplatníkov. Ďakujem.
2. schôdza NR SR - 6.deň - A. dopoludnia
Dátum: 2012-05-11
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

45. Ďakujem za slovo. Budem reagovať aj na tie platy ako sestier, som to vo svojej rozprave nejako trošku opomenul. Ak som dával pozor, za posledné roky alebo vôbec celkovo zo všetkých politikov vyjadrenie k platom sestier a k platom sestier, podčiarkujem zvlášť, ako na hospicoch, sa vyjadrila jedine Iveta Radičová, ktorá povedala, že sestričky pracujú na hospicoch za nedôstojných podmienok za odmenu 250 eur. Možno je to trošku o voľačo viac, ale teraz v tom zdravotníctve 50 miliónov je vyčlenené na zvýšenie platov sestier. Chcem tu podčiarknuť, že sú tu sestry, ktoré robia ťažkú terénnu prácu zdravotnícku v mobilných hospicoch a hospicoch, aby sa nezabudlo aj na túto skupinu sestier. V závere, keď bol spomenutý ten Cicerov ako výrok z programového vyhlásenia vlády, tak ja chcem poukázať na iný výrok, dať ľuďom nádej, alebo vrátiť ľuďom nádej. Neviem odkiaľ je to ale zobrané, ale je to veľmi vážny výrok, ale možno, že ste si ho aj mali možnosť prečítať pred starou budovou fary v Žakovciach. Nádej, to je to, ak oberieme o nádej chudobných, to jest bezdomovcov, možno matky s deťmi a problémových ako ľudí a kopeme ako do týchto ľudí, to je to najhoršie, čo môžeme urobiť. Pierre Teilhard de Chardin hovorí: "Azda najťažšie je vidieť práve to, čo najviac bije ako do očí." Ja mám taký pocit, že u nás na Slovensku veľakrát my tieto problémy nie že nevidíme, ale nechceme ich vidieť. Hľadieť na dobro toho druhého a napĺňať to skutkami, to je to najlepšie dobro. Ďakujem.
2. schôdza NR SR - 4.deň - B. popoludní
Dátum: 2012-05-09
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

78. Ďakujem za slovo. Ja som si niekoľko viet poznačil a jedna z nich je: "Štát by nemal dovoliť zomierať inému na ulici." To je taká veľmi silná veta. Ja posledných dvadsaťdva rokov naozaj vidím tých ľudí na ulici zomierať. My sa tvárime, akoby tento problém tuná neexistoval. Veľakrát tými ľuďmi opovrhujeme, úmyselne a niekedy aj, aj reálne do nich ako kopeme. Mária tu spomenula ešte jednu vážnejšiu ako vec a to bolo veľmi silné. Náš občan je menej ako zver. To je veľmi ako silné, ale naozaj aj zároveň ako pravdivé, lebo keď si psík zlomí necht alebo mačička, hneď to riešime, ale ľudia zomierajúci na ulici, prekročíme ich, robíme sa, že ich nevidíme. Títo ľudia naozaj potrebujú systematickú pomoc. Nazývame ich bezdomovci, ten terminus technicus aspoň neviem, že by niekde bol zahrnutý ako v zákonoch, ale je potrebné sa venovať tým ľuďom. Samozrejme, my ich odvrhujeme, opovrhujeme nimi všelijako, krivo na nich zazeráme. Neraz medzi týmito ľuďmi, si dovolím povedať, sú ľudia, ktorí sú psychicky chorí, oni potrebujú naozaj odbornú pomoc. Aj medicínsku, lekársku, nielen tú ako sociálnu. A v závere, keď to Mária ako spomenula, tú Matku Terezu, mám tu ešte jednu vetu, ale to asi nestihnem, tak bolo to tiež ako veľmi pekné, ona tiež okrem iného hovorila, všetkým môže, všetkým možno pomáhať, nemožno teda všetkým pomôcť, pardon, ale milovať môžeš všetkých. Toto hovorila Matka Tereza. Uvedomovala si, že tej biedy na ulici v Kalkate je toľko veľa, že všetkým nepomôže, ale milovať ich všetkých môže. Ja len toľko na doplnenie. Ďakujem.
2. schôdza NR SR - 4.deň - B. popoludní
Dátum: 2012-05-09
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

64. Ak dovolíš Jožko, tak aj ja, tak by som reagoval na tú tvoju rozpravu, keď sa poznáme ako aj roky a sme dlhoročne ako priatelia aj rodiny spriaznené. Dával som ako pozor a naozaj, tie veci, ktoré boli spomenuté, tie drogy a vplyv tých negatívnych vecí na tú mládež, bolo by dobré naozaj, aj vláda aby sa aj na tieto veci ako zamerala, to rovnako aj tá televízia, ktorá takisto ako médium má veľký vplyv na výchovu mládeže. Krízu spôsobila ľudská ako chamtivosť, naozaj je to pravdivý výrok, a predovšetkým nedostatok ako morálky. A ja som to tak spomínal istého času, že je treba, potrebné vytvoriť taký morálny euroval, lebo nejaký euroval vyskladaný z bankoviek, eurobankoviek nezachráni túto Európu, ale naozaj prihlásiť sa aj ku kresťanským hodnotám a princípom, my máme nádherný odkaz v Ústave Slovenskej republiky, kde sa hlásime k odkazu svätých, Cyrila a Metoda. Myslím si, že to vystihuje ako veľmi dobre, tam to je veľmi pekne napísané. K tým eurofondom, tým nelegálnym províziám, tak to je tak na políciu, nech tieto veci ako šetria. No a: "Mladí sú rýchli, starí poznajú skratky," to je také ako veľmi pekné, ale aby sme boli aj v takej vzájomnej úcte a mali v úcte aj mladých ľudí, starších si vážili, ale tak, takisto aj mladí ľudia si zaslúžia rovnako dôstojnosť. Ďakujem, len toľko som chcel.
2. schôdza NR SR - 4.deň - B. popoludní
Dátum: 2012-05-09
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

36. K pánu Poliačikovi, k tým nemanželským zväzkom. Ja som vychádzal z toho programového vyhlásenia vlády, tam je to ako spomenuté, hej, tak ja som vlastne na to reagoval. Viacgeneračné rodiny a svokry, hej. Dobrá svokra je tá, ktorá je prikrytá možno dvoma kubíkmi, asi tak ste to mali na mysli. Hej, poznáme tie také narážky rôzneho ako typu, ale viacgeneračné rodiny naozaj môžu veľmi solídne a veľmi dobre ako fungovať. Som povedal, keď budem mať času, napíšem jednu knihu, ktorá bude mať názov Prečo sú svokry zlé? A keď to bude trhák na knižnom trhu, napíšem pokračovanie, a to bude návod, ako môžu byť svokry dobré, hej. A to nemyslím ironicky, ale úplne vážne a seriózne, že by to bolo nejak takto spomenuté. K všetkým témam ako tejto galaxii, pán kolega hore, tak som, ja som reagoval, ak by to boli všetky témy galaxie premietnuté v tomto programovom vyhlásení vlády, tak to boli potom všetky témy tejto galaxie. Tak, áno, ale ja som vychádzal naozaj z programového vyhlásenia vlády. Zvlášť som sa zameral na to zdravotníctvo, sociálnu oblasť, nakoľko je to kapitola šesť, ale dovolil som si v tej kocke zhrnúť ako tie ostatné veci. K tomu privatizovaniu ako zdravotníctva, to bola položená ako rečnícka otázka, či ešte vôbec je čo privatizovať. Vy ste mi od chrbta povedali, že je. Nemám tak akože informácie, ale ja som chcel naznačiť to, že to, čo bolo lukratívne v tom zdravotníctve, tak sa sprivatizovalo. Zrejme asi stále čo je, lebo som to v tom kontexte aj spomenul, že snáď na Slovensku sa dá sprivatizovať a ukradnúť ešte aj tento vzduch. A naozaj, a kolega hore, ako to spomenul, jedna vec sa nedá sprivatizovať a to sú naše názory. Dúfajme, aby to naozaj, tá sloboda prejavu a toho myslenia tuná mohla byť ako v tomto parlamente. Ďakujem pekne.
2. schôdza NR SR - 4.deň - A. dopoludnia
Dátum: 2012-05-09
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

68. Ďakujem za slovo. By som aj, ak dovolíte, aj navrhol pomaly aj tuto cez tie faktické poznámky ukončiť tú rómsku problematiku, lebo tá je tak rozsiahla a tak závažná, že myslím si, že nejak sa nedopracujeme tu ku konkrétnym výsledkom. Ak hociktorá vláda alebo ktokoľvek podá návrh na riešenie rómskej problematiky a ja budem ten, ktorý bude iniciovať udelenie Nobelovej ceny za vyriešenie tohto problému. Skúsenosť s rómskou problematikou, takú osobnú by som aj ja ako tak spomenul, ako pán minister tu možno takto priamo na, nejak oslovil ako tých ľudí, že ako konkrétne pomohli. Rómom alebo vo všeobecnosti ľuďom veľmi ťažko a veľmi náročne sa ako pomáha a kto si očakáva nejakú odmenu alebo vďaku za to, že ako pomáha týmto ľuďom, nedočká sa jej, určite nie. Naopak, nejakého výsmechu alebo dehonestácie. Konkrétne pri povodniach. Veľmi aktívne sme pomáhali ľuďom postihnutých po povodniach, je to záležitosť ako dvoch rokov. Keď sme chodili aj pomedzi rómskych, rómske rodiny a pomáhali sme im, tak Nerómovia nás napádali: A to len pomáhate len Cigánom? Nie, my pomáhame ľuďom postihnutých ako povodňami. Rovnako aj teraz nedávno, keď vyhoreli konkrétne obce alebo osady, tu boli spomenuté Stráne pod Tatrami, ale okrem iného aj pri Huncovciach vyhoreli naraz šesť alebo sedem rómskych ako rodín. Choďte sa pozrieť do, do bývania, ako bývajú ako títo ľudia. Boli sme v jednej ich chalupe, kde sme stáli na dvakrát šesť, dvakrát štyri metre. Končím, je to veľmi rýchle. Ďakujem.
2. schôdza NR SR - 4.deň - A. dopoludnia
Dátum: 2012-05-09
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

16. Ďakujem. Chcem sa tiež k tejto téme vyjadriť, lebo som z vyššieho územného celku, kde je najväčšia koncentrácia Rómov na Slovensku. Myslím si, že túto problematiku, táto problematika je nám dosť blízka, aj keď za celé tie roky nepoznáme ako tie riešenia, lebo zatiaľ všetky opatrenia všetkých vlád aj možno ministrov práce, sociálnych vecí a rodín, nejako sa to minulo. Je to špecifická komunita, ktorá sa vie veľmi rýchle ako zorientovať. Treba naozaj dbať na to, aby títo ľudia, ľudia dostali to, čo im patrí. Spravodlivé dať každému to, čo mu patrí, ale nemôžme ich vychovávať tak, že len natrčia ako dlane smerom dohora a daj, daj, daj, lebo ty si povinný a štát je povinný. K internátnym školám som sa chcel toľko vyjadriť, nedá sa s tým súhlasiť, lebo vytrhnúť dieťa z kontextu ako rodiny, to je to najhoršie, čo by mohlo byť, nehovoriac už o tých skúsenostiach v Kanade a v Austrálii, ale je to čosi, čo je neprirodzené. Naopak, v programovom vyhlásení vlády je presný opak. Z detských domovov tie deti vo všeobecnosti dostávať ako do rodiny. Ako vyzerajú rómske osady, tak to by som aj doporučoval, aj z vlády alebo aj z parlamentu aby sa prišli pozrieť, ako vyzerajú tieto rómske osady. Ja by som chcel podčiarknuť a poukázať na jeden problém zdravotníkov, zvlášť lekárov, ktorí poskytujú zdravotnú starostlivosť v týchto rómskych osadách. No, v Bratislave by ste boli zhrození z toho, v akých podmienkach musí pracovať lekár na východnom Slovensku v rómskej osade a zdravotná sestra. Pre krátkosť času tak končím, bolo by to na veľmi dlho. Ďakujem.
2. schôdza NR SR - 4.deň - A. dopoludnia
Dátum: 2012-05-09
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

4. Ďakujem za slovo. Využijem tú situáciu, keď je tu ako pán premiér. A chcel som tak upozorniť, tak zopakovať trochu aj to programové vyhlásenie vlády, učiteľa ako prirodzený vzor a autorita. Znie to naozaj veľmi pekne, dnes ten učiteľ tou prirodzenou autoritou, žiaľ, musím povedať, že nie je, tak ako to riešil, spomínal v tom vtipe, tak ten vtip, je tam naozaj veľa ako tej pravdy. Predovšetkým chcem ale podotknúť, aby aj vo vzdelávaní, vo výchove a vzdelávaní sa nezabudlo na autoritu rodiny. Zdanlivo by toto nemuselo ako sedieť, ale naozaj rodina je tou prioritou, kde sa aj to dieťa ako formuje aj v správaní aj vo vzdelávaní. Prvé kroky vzdelávania a výchovy vlastne sú v rodine. Chcel som upozorniť na jednu skutočnosť, čo považujem úplne za absurdné, čo sa prijalo ako v zákone. Ak deti študujúce na stredných školách dosiahnu vek 18 rokov, tak učiteľ, triedny učiteľ pýta sa, že či môžu informovať rodičov o ich prospechu a správaní. Toto sa mi zdá, že je zvrátené, predsa nemôže osemnásťročné dieťa o tom nejako rozhodovať, že či informovať alebo neinformovať ako rodiča. Hneď vlastne po výchove v rodine je tá škola pri formovaní ako dieťaťa. Takisto rodič a rodičia majú právo vedieť, ako študujú ich deti, ako sa správajú, teda nie je to namieste, pýtať si ešte súhlas od svojich detí. Ďakujem pekne.
2. schôdza NR SR 3. deň A. dopoludnia
Dátum: 2012-05-04
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

Ďakujem za slovo. Chcel som aj ja poďakovať, aj reagovať tuná na tohto Braňa. Bola to priam evanjelizácia. Ale medzitým spomenul tu aj veľmi vážne veci, naozaj. Táto republika sa rozkráda za posledných 22 rokov. Nikto nebol potrestaný za to. Spravodlivé je dať každému to, čo mu patrí. Ak si voľačo ukradol, máš to vrátiť a škodu nahradiť. Nič sa také nestalo. Naozaj 83 poslancov v tomto sneme, ktorých tu teda máme z vládnej strany, budeme pozorovať, ako táto spravodlivosť skutočne bude v tomto našom štáte napĺňaná. Braňo tu toľko spomínal možno z tej evanjelizácie, ale pýtam sa, ako sa má dariť tomuto zákonodarnému zboru, keď my provokujeme ľudí na Slovensku svojimi postojmi, ale aj svojimi životmi. Iné hlásaš, iné žiješ. Ak bude zhoda medzi tým, čo hlásaš a čo žiješ, aj tvoj ľud ťa bude nasledovať a bude si ťa ctiť. Ak to nebudeš robiť, nebude tu žiadna úcta. Ak toto prostredie bude prostredím prekliatia, kde naši ľudia, náš národ bude nadávať a stále len nás preklínať, ako nám sa tu môže dariť? Aj my ako politici budeme sa len potkýnať, lebo darmo si dnes minister, si taký obyčajný človek ako hociktorý občan tejto našej vlasti. Ja chcem Braňovi ešte v závere poďakovať za jeho odvahu, ale aj za jeho emotívny prístup. Ďakujem.
2. schôdza NR SR - 2.deň - B. popoludní
Dátum: 2012-05-03
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

146. Ďakujem za slovo. Som tak pozorne počúval tuná kolegu z environmentalistiky, dotklo sa to aj tej jadrovej energetiky. Pán premiér tiež vo svojom príhovore a prejave spomenul Mochovce, dostavanie tretieho a štvrtého bloku. Ja len toľko som chcel povedať, z hľadiska energetiky to je super, keď Slovensko bude ako samostatnou krajinou vo výrobe energie, to je vysoko pozitívna vec a ešte perfektnejšia je tá, keď budeme schopní túto elektriku predávať ako do zahraničia. Ona na jednej strane je ekologická a veľmi dobrá, pokiaľ je aj naozaj bezpečná. Samozrejme, toto je dielo, ktoré sme zdedili už z minulosti, nedá sa s tým zrobiť nič a zdá sa, že asi je najrozumnejšie dostavať ten tretí a štvrtý blok v Mochovciach, ale najväčšou tragédiou a zároveň aj nebezpečím, čo ja vnímam, skutočne keď bude tá výstavba a tá dostavba, aby sa viac zameralo aj na tú bezpečnosť. Táto jadrová elektráreň je v rámci ako Slovenskej republiky, široko ďaleko je veľmi úrodná zem. Ak by sa čosi ako stalo, a to zamorené územie, to, čo sa stalo ako v Černobyle, bolo by to veľkou katastrofou pre tak malú krajinu, ako sme my. Tak ja som len toľko chcel k tomu životnému prostrediu. Ten tretí, štvrtý blok, áno, dostavajte, lebo už je to, proste ani nie je možné inak, ale na tú bezpečnosť klásť tam veľký, vysoký dôraz. Ďakujem.
2. schôdza NR SR - 2.deň - B. popoludní
Dátum: 2012-05-03
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

136. Ďakujem pani predsedajúca. Ja tiež by som sa chcel dotknúť aspoň trochu toho materstva. Pán poslanec zrejme to tak povedal, že materstvo rovná sa práca. Ja by som to trošku si dovolil ako doplniť, je to predovšetkým povolanie a poslanie, materstvo. A naozaj si zaslúži mimoriadnu pozornosť v spoločnosti, ale aj zároveň spoločenské ako docenenie. Veľakrát si myslím, že práve toto materstvo je málo doceňované spoločnosťou, ale aj finančne ako ohodnotené. Chcem podotknúť, ja som si aj pozorne čítal, to programové vyhlásenie vlády, tak tam máte krásne o tej rodine spomenuté tieto pasáže. Ak sa to podarí naplniť, tak držím vám palce. Ale pri tejto príležitosti, keď mám slovo, ja som chcel reagovať celkom na ten úvod, ktorý tuná odznel pánom poslancom Brockom, chcem mu poďakovať aj predovšetkým za to, že spomenul takúto osobnosť ako bol Vladimír Jukl, ktorý naozaj teraz ako nedávno ako zomrel, chcem aj tomuto človeku poďakovať za orientáciu a smerovanie aj v tomto čase ako Slovenskej republiky. Okrem iného dnes dopoludnia zomrel emeritný biskup spišský František Tondra, ak dovolíte, aj jemu touto cestou chcel by som vyjadriť úctu a slová vďaky, zvlášť to, čo urobil pre slovenskú ako diecézu, trikrát myslím, že trikrát bol šéfom KBS-ky - Konferencie biskupov Slovenska, a pán premiér, ako to tu spomínal, že tá spolupráca s cirkvou zvlášť katolíckou a evanjelickou, že bude fungovať na dobrej úrovni. Ďakujem.
2. schôdza NR SR - 2.deň - B. popoludní
Dátum: 2012-05-03
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

82. Ďakujem. Ja som chcel len reagovať možno snáď na tú výšku ako tých dôchodkov tých 250 eur. Chcel som to tak aj porovnať možno s takými reálnymi platmi na Slovensku, zvlášť u nás na východnom Slovensku. Ja som poslancom z východného Slovenska, tam mnohí ľudia pracujú osem hodín, osem a pol hodiny za 350 eur v hrubom. Aj na to je potrebné sa ako pozrieť. Súvisí to aj možno aj s tými firmami, ako to tu bolo spomenuté, ako pán poslanec spomínal tých zahraničných investorov, tak trošku si dovolím mať aj iný názor na tie zahraničné firmy, lebo mnohé zahraničné firmy to len tak využili ako tú situáciu na Slovensku, zmizli preč, zase to len nevyriešilo tú zamestnanosť. Skôr by som podporoval domácich podnikateľov, firmy a poľnohospodársku výrobu. Rómska problematika, dovolím si tak povedať, že nám je veľmi blízka, lebo počet Rómov v našom samosprávnom kraji, v prešovskom, je najvyšší. Je veľmi ťažko ako riešiteľná. Možno ani ten lekár, ktorý je v Bratislave, možno na západnom Slovensku ani nevie si predstaviť, aká ťažká práca je v rómskych osadách. Len obyčajná vec ako zaočkovať ako deti a byť v týchto podmienkach. Vrele by som vám mnohým ako doporučil sa prísť ako pozrieť na tieto podmienky. Bol by som rád, ak by vláda Slovenskej republiky zvlášť sa venovala ako tejto problematike. Mnohí z týchto detí nevideli svojich rodičov pracovať. Vyrástla nám tu celá generácia mladých ľudí, ktorí nemajú žiadne návyky pracovné. Ďakujem.
2. schôdza NR SR - 2.deň - B. popoludní
Dátum: 2012-05-03
Poslanec: Kuffa, Štefan (OĽANO)
Druh vystúpenia: Vystúpenie v rozprave

64. Aha, dobre, ja som to stláčal, pardon, ospravedlňujem sa. Ja chcem Igorovi poďakovať za ten mierny tón tejto rétoriky, to trošku ako takto zmiernilo. Ja by som to chcel len doplniť, keď nevie, kto povedal tie slová: "Tam, kde nemám dosť slov, pomôžem si skutkami." Bol to Michelangelo Buonarrotti, ktorý to povedal, renesančný umelec. Myslím si, že v tejto sále, stále tuná nejak také veľmi silné kontraproduktívne protirečenia sú tuná. Myslím si, že naozaj aj my ako opoziční poslanci, sme ochotní podporiť aj dobré návrhy, aj zo strany Smeru. Na zdravotníckom výbore včera, keď som si tak dovolil ako vystúpiť, tak vaši kolegovia ma poctili, okrem aj iných vecí, povedali, však vy ste jeden z nás. Áno sú problematiky, napr. problematika zdravotníctva a možno sociálnej oblasti, kde vieme sa stretnúť, a ak to naozaj myslíte s týmto programovým vyhlásením vlády a ja sa teším na prípadnú aj spoluprácu v týchto oblastiach. Ďakujem.
59. schôdza NR SR - 1.deň - A. dopoludnia
Dátum: 2015-12-11
Poslanec: Lebocký, Tibor (SMER - SD)
Druh vystúpenia: Vystúpenie s faktickou poznámkou

176. Ďakujem za slovo. (Povedané so smiechom.) No musím prestať, aby som sa nesmial. No a teraz vážne. Pán poslanec Zajac, pred dvoma dňami tu, myslím, pán Muňko uviedol jedno také príslovie, že mýliť sa je ľudské, ale zostávať v omyle a šíriť tento omyl je diabolské; ale neviem, či to bol Čaplovič, alebo Muňko. No, vy tu hádžete 30, 50, desiatky miliónov, spomínate, čo by bolo, keby, napriek tomu, že je jednoznačné, že najvyššia suma je stanovená na 25 mil. Vy tu argumentujete, čo by bolo, keby. A viete na základe čoho argumentujete? Na pofidérnej dopadovej štúdii, ktorá vychádza z absolútne zlých čísiel. Pretože pán Matovič pri svojich kalkuláciách vychádzal z toho, že už k 1. 7. 2015 by mala byť cena nafty o 100 % vyššia, ako v skutočnosti na burze v Rotterdame je. Pretože vychádzal z ceny 1,20, čo je bežný nákup nafty u nás na čerpacích staniciach, a v Rotterdame je 0,60. Čiže ešte aj tam ste sa pomýlili, no čo by bolo, keby? Z akých to podkladov vychádzate? A potom tu hádžete desiatky miliónov hore-dole a ešte sa pritom usmievate. Urobili ste vy akúkoľvek kontrolu tejto "dopadovej štúdie", či je to dobre narátané? Aspoň to ste urobili? Nič ste neurobili. Vy len rozprávate, môžu sa stať škody v takejto a takejto výške, a pritom kalkulujete nezmyselne. Ďakujem pekne.
59. schôdza NR SR - 1.deň - A. dopoludnia
Dátum: 2015-12-11
Poslanec: Lebocký, Tibor (SMER - SD)
Druh vystúpenia: Vystúpenie s faktickou poznámkou

160. Ďakujem pekne, pán podpredseda. No, Árpi báči, a teraz budem rád, keď bude počúvať aj Zsolt Simon, lebo ja nepatrím medzi Košičanov, a napriek tomu chcem zareagovať na Árpiho Érseka. Árpi, mal som z tvojho vystúpenia taký dojem, ako keby si si pomýlil odpočet odpovedí na interpelácie, teda na otázky, ktoré si položil v rámci interpelácií pre pána ministra, s predmetom dnešného rokovania. Ale vyhodnotil som ako nevyhnutné odpovedať ti predovšetkým na dva problémy, ktoré si naznačil. Prvý problém je ten, keď si spomínal, že, počkaj, ten termín si musím pozrieť, že do 21. 7. 2015 tá firma nemala odbornú spôsobilosť. No, musíš si ale uvedomiť jednu vec, že v procese verejného obstarávania existuje taký inštitút, ktorý sa nazýva lehota viazanosti. A lehota viazanosti bola do 31. 12. 2015, hej. A v rámci využitia tohto inštitútu každý uchádzač sa môže zaviazať, čestne prehlásiť, že istú spôsobilosť alebo technické parametre buď teda dosiahne, alebo zabezpečí. To po prvé. Čiže žiadne takéto obviňovania, ako si to tu naznačil, že teda nemali a vôbec nemali byť teda zástupcovia alebo vôbec samotná táto firma vo verejnej súťaži. No a druhá vec, ten slávny projekt, ktorý si tu spomínal, za 2,3 mil. euro, tunel popod Dunaj, predpokladám, že máš na mysli pána Stoličného zo slovenskej vodohospodárskej, z vodohospodárskeho podniku, ktorý sám priznal, že to bola len jeho úvaha, ktorú predložil v rámci zborníka k 20. výročiu SVP, a že vôbec nebola nijakým spôsobom ona oponovaná, ani z bezpečnostného hľadiska, ani technicko-stavebného, ani zo žiadnych iných hľadísk. Takže prosím ťa.... (Prerušenie vystúpenia časomerom.)